laion/Wikipedia-Exotic huggingface dataset:
Vankritegemine

Vankritegemine oli ükspruutpaari jaoks rahakorjamise tavasid Eesti talupojapulmas. Vankritegemine (nt Rapla, Märjamaa) oli rahakogumine pulmanaljana. Pulmalisi kutsuti noorpaarile vankrit tegema: lauale pandi paberraha vankrikereks ja hõbemüntidest pidi panema rattad. Ülo Tedre. Pulmasõnastik IV
Verelaskmine (pulm)

Verelaskmine oli üks rahakorjamise tavadest Eesti talupojapulmas pruutpaari jaoks. Verelaskmine (näit. Kambja, Võnnu jne.) oli pulmanali raha kogumiseks. Isamehe näitamise järgi võtsid peiupoisid ühe pulmalise kinni, puuväitsaga «lõigati» tollele haav ja kuremarja mahl oli vereks. Vabanemiseks tuli raha maksta. Ülo Tedre. Pulmasõnastik IV
Vihtlemine (pulm)

Vihtlemine oli üks rahakorjamise tavadest Eesti talupojapulmas pruutpaari jaoks. Vihtlemine (Rapla, Lihula, Karuse, Kursi, Maarja-Magdaleena jne.) oli pulmanali raha kogumiseks. Ehitati reest ja muust kolist lava või pandi redel ahju najale või toodi virutseküna (ühest tüvest õõnestatud suur pesuküna). Sinna viidi pulmaline ja vihuti kuiva vihaga. Lisaks seoti haspli iga haru otsa viht ja vihuti sellega. Pärast vihtlemist pakuti õlut, mille järel pidi pulmaline vihtlemise eest pidi maksma. Ülo Tedre. Pulmasõnastik IV
Palma de Mallorca lennujaam

Palma de Mallorca lennujaam (IATA: PMI, ICAO: LEPA) on rahvusvaheline lennujaam, mis asub Palma de Mallorcas Hispaanias. Lennujaam asub umbes 8 kilomeetrit Palma de Mallorca kesklinnast. Lennujaam on Air Europa kodulennujaam. Lennujaama läbis 2017. aastal 27,97 miljonit reisijat.
Krasnaja Gorka (täpsustus)

Krasnaja Gorka oli fort Kroonlinna juures. Krasnaja Gorka võib tähendada ka järgmist: Krasnaja Gorka (ka Staraja Krasnaja Gorka), asula (soome keeles Yhinmäki) Krasnaja Gorka (ka Novaja Krasnaja Gorka), asula (soome keeles Riikola) Krasnaja Gorka, Baškortostani Nurimanovski rajooni keskus
Comcast Building

Comcast Building, aadressiga 30 Rockefeller Plaza, on New Yorgis Midtown Manhattani linnaosas asuv art déco stiilis pilvelõhkuja. Aastatel 1933–1988 oli hoone nimi RCA Building ja 1998–2015 GE Building. Hoone nimetati Comcast Buildinguks 2015. aastal seoses Comcasti saamisega hoone uueks omanikuks. Tihti nimetatakse hoonet lühidalt 30 Rockiks. Hoones paiknevad telekanali NBC New Yorgi stuudiod ja ametiruumid, lisaks restoran Rainbow Room. Hoone on 260 meetrit kõrge ning sellel on 66 korrust, mis teeb selle kõrguselt 22. hooneks New Yorgis ja 47. hooneks Ameerika Ühendriikides. Hoone katusel paikneb vaateplatvorm hüüdnimega Top of the Rock, mida peetakse vaate poolest üheks linna parimaks. Rockefeller Center  Comcast Building – pildid, videod ja helifailid Wikimedia Commonsis
Ameerika Loodusloomuuseum

Mitte segi ajada Washington paikneva Riikliku Loodusmuuseumiga. Ameerika Loodusloomuuseum (American Museum of Natural History; lühendatult AMNH), mis asub Upper West Side'il Manhattani linnajaos New Yorgis Ameerika Ühendriikides, on üks maailma suuremaid loodusmuuseume. Muuseum loodi loodusteadlasest Albert S. Bickmore'i ettepanekul New Yorgi osariigi kuberneri John T. Hoffmani käskkirjaga 6. aprillil 1869. Muuseumi hoonetekompleks hõlmab 28 omavahel ühendatud hoonet, milles on 45 näituseruumi, planetaarium ja raamatukogu. Muuseumi kogudes on üle 33 miljoni eksponaadi. Muuseumis töötab üle 200 teadlase ja see rahastab rohkem kui 100 uurimisretke igal aastal. Muuseumi külastab igal aastal umbes viis miljonit inimest. Jaclyn Reynolds (13. september 2016). "COSI Forges Unprecedented Partnership with American Museum of Natural History (AMNH):" (inglise). Center of Science and Industry. "No. 7 American Museum of Natural History, New York City". Travel + Leisure. Originaali arhiivikoopia seisuga 12. mai 2014. Vaadatud 12. mai 2014. Ametlik koduleht
Kroonlinna kindlus

Kroonlinna kindlus (vene keeles Кронштадтская крепость) oli kindlus Venemaal Kroonlinna ümber. Kindlust on esimest korda mainitud 1723. Kindluse alluvuses olid teiste seas Ino fort ja Krasnaja Gorka fort. Kindlus on arvele võetud Venemaa kultuurimälestisena. 1990 kanti kindlus UNESCO maailmapärandi nimistusse.  Kroonlinna kindlus – pildid, videod ja helifailid Wikimedia Commonsis
Flatiron Building

Flatiron Building, algselt Fuller Building, on kolmnurkse prisma kujuline 22-korruseline 87 meetrit kõrge terasraamiga kõrghoone ja maamärk, mis asub Fifth Avenue puiestee ja 23rd Street tänava nurgal, Midtown Manhattani linnajaos Ameerika Ühendriikide suurimas linnas New Yorgis. 1902. aastal valminud ehitis oli üks linna kõrgemaid hooneid, kandes siiani ikoonilist tähendust. Varajased pilvelõhkujad Fuller Building (tänane)  Flatiron Building – pildid, videod ja helifailid Wikimedia Commonsis
Mihhail Vedernikov

Mihhail Vedernikov (vene Михаи́л Ю́рьевич Веде́рников, sündinud 7. märtsil 1975 Viiburis, Leningradi oblastis) on Venemaa poliitik, alates 17. septembrist 2018 Pihkva oblasti kuberner . Aastatel 2001–2005 oli ta Viiburi rajooni ja seejärel 2005–2009 Viiburi linna omavalitsuse volikogu liige. 2006–2010 juhtis ta Leningradi oblasti seadusandliku kogu noortepalatit. 2007–2010 oli ta partei Ühtne Venemaa Leningradi oblasti täitevkomitee aseesimees. Märtsis 2010 sai temast Venemaa presidendi regionaalpoliitika osakonna nõunik ja veebruaris 2012 osakonna ülem. Detsembris 2012 määrati Mihhail Vedernikov president Vladimir Putini eriesindaja asetäitjaks Põhja-Kaukaasia föderaalringkonnas ja veebruaris 2017 – Loode föderaalringkonnas. 12. oktoobril 2017 määras president Vedernikovi Pihkva oblasti kuberneri ajutiseks kohusetäitjaks ja 9. septembril 2018 valiti ta üldrahvalikul hääletusel Pihkva oblasti kuberneriks. Vedernikovil on naine, poeg ja kaks tütart. "Vedernikov astus Pihkva kuberneri ametisse". РИА Новости (vene). 17.09.2018.
Kogula Valla Põllumeeste Kogu

Kogula valla Põllumeeste Kogu, Kogula valla piirides tegutsenud põllumeeste kogu. Kogu registreeriti Tallinna-Haapsalu rahukogus 21. juunil 1920 Kogula vallas Rahu külas elutsevate põllumeeste Ado Koidu, Georg Tamme ja Ado Uustalu palvel, kelle volinik oli Georg Tamm. Kogula valla põllumeeste kogu oli esimene Saaremaal ja Saaremaa esimene oli ka tema roheline lipp, mille õnnistasid 26. augustil 1928 praost Hermann Theodor Mähle ja ülempreester Vassili Ristkok. Põllumeeste kogu esimees oli August Kindel. Kogula vald arvati 14. märtsil 1936 Pärsamaa põllumeeste konvendi tegevus- ja valimispiirkonda (RT 1936, 22, 152 § 4.). Poliitiliste parteide ehk erakondade ja teiste samu sihte taotlevate poliitiliste ühingute ja nende liitude likvideerimiskomisjoni otsusega 6. juunist 1939 otsustati põllumeeste kogu likvideerimistoimetus lõpetada. Ühingu roheline lipp ühes lipuvardaga, üks riigilipp, kirjavara, arhivaalid ja kummitempel tagastati põllumeeste kogu juhatusele. Põllumeeste kogu põhikirja ei leitud üles, tõenäoliselt oli see kaduma läinud. Raha kassas ei olnud (113,58 krooni oli annetatud Sihtasutisele "Valjala Rahvamaja"), võlgu, kohustusi ega võlgnikke samuti mitte. ERA.14.2.495 ERA 14.18.128
Wunstorf

Wunstorf on linn Saksamaal Alam-Saksi liidumaal Hannoveri piirkonnas, umbes 22 km Hannoverist läänes. Linna pindala on 126,60 km². 31. detsembril 2016 elas seal 41 532 inimest. Linna kuuluvad järgmised paikkonnad: Blumenau (ja Liethe), Bokeloh, Großenheidorn, Idensen (ja Idensermoor ja Niengraben), Klein Heidorn, Kolenfeld, Luthe, Mesmerode, Steinhude ja Wunstorf. Linna järgi on nime saanud lähedal asuv Saksamaa õhujõudude Wunstorfi õhujõudude baas. Linnast läänes asuvad Steinhuder Meeri kallastel Steinhude ja Großenheidorn. Wunstorf Wunstorf Steinhude (Rahutamm) Friedenseiche Jalakäijate ala Wunstorfi kesklinnas Heinz-Joachim Barchmann (1950–), poliitik (SPD), Liidupäeva liige 2009. aastast Ernst Jünger (1895–1998), kirjanik Polykarp Leyser IV (1690–1728), protestantlik teoloog, filosoof, arst, õigusteadlane ja ajaloolane Joost Schmidt (1893–1948), tüpograaf, maalikunstnik ja õpetaja Bauhausis Andreas Spengler (1947–), psühhiaater ja psühhoterapeut Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.wunstorf.de
Orfism (kunst)

Orfism on suund kunstis, kubismi erivorm, millel on futurismile omaseid jooni (dünaamilisus). Peamine väljendusvahend on värv ning kontrastsete värvipindade kõrvuti asetamisega luuakse mulje rütmist ja liikumisest. Mõiste võttis kasutusele 1912. aastal Guillaume Apollinaire, kes prantsuskeelse väljendiga orphisme (Kreeka müütilise lauliku Orpheuse järgi) iseloomustas Robert Delaunay teoseid. Seda voolu esindasid ennekõike Robert Delaunay (maalisari "Eiffeli torn") ja tema abikaasa Sonia Delaunay-Terk ning tšehhi maalikunstnik František Kupka.
Rõõsk koor

Rõõsk koor on piimatoode. Piim separeeritakse separaatoris (ajalooliselt ka koorelahutajas) lõssiks ja kooreks. Koor on piima rasvarikas osa, selle rasvasisaldus on suurem kui 10%. Seejärel standardiseeritakse koor soovitud rasvasisalduseni. Rõõsk koor liigitatakse lähtuvalt kuumtöötlemise viisist pastööritud või kõrgkuumutatud kooreks. Osa koorest läheb või valmistamiseks, osa hapendamiseks (hapukoor), osa aga saadetakse kohvi- või vahukoorena pastööritult müügivõrku. Eestis on müügil mitmesuguse rasvasisaldusega koort, näiteks 10-, 20-, 35- ja 38-protsendilist.[viide?] [1]. Eesti Piimaliit
Kohvikoor

Kohvikoor on piimatoode. Kohvikoor saadakse piimakoore standardiseerimisel kuni 10% rasvasisalduseni. Seejärel koor homogeenitakse ja pastööritakse või kõrgkuumutatakse. Kohvikoort lisatakse maitse andmiseks kohvile, kuid kasutatakse ka koorekastmetes, pastaroogades, suppides ja magustoitudes. vahukoor [1]. Eesti Piimaliit
Brasiilia rahvusmuuseum

Brasiilia rahvusmuuseum (portugali keeles Museu Nacional) on Brasiilia vanim teadusasutus. See asub Rio de Janeiros. Muuseum on asutatud 6. juunil 1818. Suurem osa muuseumi kogudest (umbes 20 miljonit museaali) hävis 2018. aasta 2. septembril toimunud tulekahjus. Dom Phillips (4. september 2018). "Brazil National Museum: as much as 90% of collection destroyed in fire | Building was not insured, the museum's deputy director said, but some pieces survived including the Bendegó meteorite" (inglise). Rio de Janeiro: TheGuardian.com. Vaadatud 6.10.2018.  Brasiilia rahvusmuuseum – pildid, videod ja helifailid Wikimedia Commonsis Koduleht
Õllesupp

Õllesupp ehk soeõlu on toit (supp), mille üheks koostisosaks on õlu. Soeõlu oli eesti talupojapulmas valmistatud pulmatoit. Soojendatud õllele lisati piima, mett või suhkrut, leiva- või saiatükke, võid või koort, Lõuna-Eestis ka sõiratükke. Vanasti anti soeõlut ainult naistele, 19. sajandi keskpaigast pakuti seda juba kõigile: peiukoju saabunud vakarahvale, laulatuselt tulijatele jne. Lisaks pakuti soeõlut pulma lõpusöögiks. Soeõlut anti ka nurganaisele pärast lapse sündi. Etnograafia sõnaraamat. Arvi Ränk. Tallinn. 1995. lk 278  Õllesupp – pildid, videod ja helifailid Wikimedia Commonsis Retseptivalimik (vene keeles)
Svenja Schulze

Svenja Schulze (sündinud 29. septembril 1968 Düsseldorfis) on Saksamaa poliitik, ta kuulub Saksamaa Sotsiaaldemokraatliku Partei ridadesse. Ta oli 14. märtsist 2018 kuni 8. detsembrini 2021 Saksamaa keskkonnaminister.
Vaasma

Vaasma on eesti perekonnanimi. Nimede eestistamisel määrati Vaasma uueks perekonnanimeks isikutele, kelle perekonnanimi oli Vaasmann. 2018. aasta 1. jaanuari seisuga on perekonnanimi Vaasma 11 mehel ja 14 naisel.
Anjutõne (Tšetšelnõki rajoon)

Anjutõne (ukraina keeles Анютине) on küla Ukrainas Vinnõtsja oblastis Tšetšelnõki rajoonis. Elanike arv on 58. Pindala on 4,6 km².
Aleksandr Miškin

Aleksandr Miškin (sündinud 13. juulil 1979 Loiga külas Arhangelski oblastis) on vene sõjaväemeedik, Venemaa Föderatsiooni kangelane (2014). Ühendkuningriigi kodanikuajakirjanduse väljaande Bellingcati kinnitusel osales Miškin koos Anatoli Tšepigaga Ühendkuningriigis endise GRU töötaja Sergei Skripali ja tema tütre tapmiskatses ja Dawn Sturgessi mõrvamises. Venemaa sulges juurdepääsu Youtube'is avaldatud videole, milles väideti, et "geipaari" Tšepiga/Miškini külaskäigu eesmärk Salisburysse polnud mitte inimeste tapmine, vaid Salisbury katedraali 123 meetri kõrguse torni vaatlemine. Anatoli Tšepiga "Second Skripal Poisoning Suspect Identified as Dr. Alexander Mishkin" (inglise). Bellingcat. 8. oktoober 2018. Vaadatud 11. oktoobril 2018. "Affaire Skripal : le deuxième suspect identifié comme étant un médecin du renseignement militaire russe" (prantsuse). Le Monde. 8. oktoober 2018. Vaadatud 11. oktoobril 2018. Marc Bennetts (9. oktoober 2018). "Russia blocks spoof song mocking 'gay' Salisbury novichok suspects" (inglise). Moskva: The Times. Vaadatud 12.10.2018.
Berizkõ-Beršadski

Berizkõ-Beršadski (ukraina keeles Берізки-Бершадські) on küla Ukrainas Vinnõtsja oblastis Beršadi rajoonis. Elanike arv on 919.
Kuraž

Kuraž (ukraina keeles Кураж) on küla Ukrainas Rivne oblastis Ostrogi rajoonis. Elanike arv on 107. Pindala on 0,643 km².
Donna Strickland

Donna Theo Strickland (sündinud 27. mail 1959) on Kanada optikafüüsik ja teerajaja impulsslaserite vallas. 2018. aastal pälvis ta Nobeli füüsikaauhinna koos Gérard Mourouga töö eest sirts-impulsivõimenduse alal. Ta on Waterloo Ülikooli dotsent. Donna Strickland on olnud Optikaseltsi (The Optical Society) täisliige, asepresident ja president ning on praegu seltsi presidendi nõuandva komitee liige. Enne Stricklandi on saanud Nobeli füüsikaauhinna ainult kaks naist: Marie Curie (1903) ja Maria Goeppert-Mayer (1963). Strickland, Donna Theo (1988). Development of an ultra-bright laser and an application to multi-photon ionization (PDF) (PhD). Rochesteri Ülikool Lindinger, Manfred (2. oktoober 2018). "Eine Zange aus lauter Licht". Frankfurter Allgemeine Zeitung (German). Vaadatud 6. oktoober 2018.{{cite news}}: CS1 hooldus: tundmatu keel (link) "Donna Strickland – Facts – 2018". Nobel Foundation. 6. oktoober 2018. Vaadatud 6. oktoober 2018. Jaan-Juhan Oidermaa Nobeli füüsikapreemia võitjad leiutasid valgusest tööriistad ERR/Novaator, 02.10.2018 "Physics Nobel prize won by Arthur Ashkin, Gérard Mourou and Donna Strickland". The Guardian. 2. oktoober 2018. Vaadatud 4. oktoober 2018. "Donna Strickland". University of Waterloo. 2. oktoober 2018. Vaadatud 2. oktoober 2018. Kaur Maran. Eesti teadlane: füüsikanobelistid tegid teoks ulmekirjandusest tuntud põhimõtted. Postimees, 3. oktoober 2018 Jan-Matthias Mandri. 2018 Nobeli preemiad | Füüsikapreemia said laserispetsialistid, preemia sai üle 55 aasta ka naine. Delfi/Forte, 2. oktoober 2018 Jaan-Juhan Oidermaa. Nobeli füüsikapreemia võitjad leiutasid valgusest tööriistad. ERR/Novaator, 2. oktoober 2018
Arbor

Metsatööstuse ja Kaubanduse Ühisus Arbor oli 1924-1937 (teistel andmetel asutati 1920) tegutsenud ettevõte, mis tegeles metsatööstuse ja metsaekspordiga. Ettevõtte peakontor asus Tallinnas. Ettevõtte tööstusehitised asusid nii Eestis kui ka Lätis. Suur osa ettevõtte juhtkonnast ja töötajatest olid seotud endise Loodearmeega. entsüklopeedias "Русская Эстония" (vaadatud 09.10.2018) Sissekanne Rahvusarhiivi infosüsteemis: Arbor (vaadatud 09.10.2018) entsüklopeedias "Русская Эстония" Sissekanne Rahvusarhiivi infosüsteemis: Arbor
Herman Heinla

Herman Heinla (kuni 1937 Herman Hobustkoppel; 22. juuli 1921 Pärase küla, Muhumaa – 29. detsember 1996) oli eesti kunstnik. 1941 lõpetas ta Tallinna Kunsttööstuskooli. Heinla värvati juunis 1944 Saksa okupatsioonivägede tagavaraüksusse. Nõukogude võim vahistas ta 4. detsembril 1944. Kümne kuu pärast määrati talle 15 aastat vangistust, millele pidi järgnema 5 aastat asumist. Teda süüdistati Saksa vastuluuregrupis Tümler ja Nõukogude-vastases põrandaaluses vastupanuliikumises osalemises. Ta oli aastatel 1945–1948 vangilaagris Arhangelski oblastis ja 1948–1954 Komi ANSV-s. Laagris kogus ta tuntust kunstnikuna, sai laagrikunstnikuks ning endale isegi eraldi ateljee. Ta esines Komi ANSV kunstinäitustel ja võeti Komi Kunstnike Liidu liikmeks. Vangilaagrist vabanes ta novembris 1954. Ta naasis Eesti NSV-sse omavoliliselt 1964 ja asus Harju rajooni Kurtnasse, leides tööd Tallinnas Silikaltsiidi TUI-s kunstnik-graafikuna. Ametliku loa Eestis elamiseks sai ta 1965. Tema maalinäitusi on korraldatud Muhus, Kuressaares, Tallinnas ja Soomes. Tema kujundatud on Muhu valla sümboolika ja Muhu Põhikooli embleem. Üht tema Komimaa vangilaagriaegset joonistust võib näha Jaan Krossi elulooraamatu "Kallid kaasteelised" (2008, Eesti Keele Sihtasutus) illustratsioonina (lk 643). Eesti kommunismiohvrid 1940–1991
X Models

X Models (mõnikord ka X-Models) oli Rootsi popansambel. See tegutses 1980. aastate esimesel poolel. Ansambli tuntuim liige oli laulja Efva Attling. Nimi X Models viitas tõigale, et Efva Attling oli varem töötanud fotomodellina. Teised liikmed olid Åke Holmberg, Ricky Johansson, Pelle Sirén ja Åke Sirén. Efva Attling – vokaal Åke Holmberg – klaviatuur Ricky Johansson – bass Pelle Sirén – kitarr Åke Sinré – trummid
Zagrivje külaasundus

Zagrivje külaasundus (vene keeles Загривское сельское поселение) on külaasundus Venemaal Leningradi oblastis Slantsõ rajoonis. Külaasundus piirneb läänes Eestiga. Külaasunduses on 10 küla, nende seas Zagrivje. Zagrivje külanõukogu
Strelka

Strelka (vene keeles Стрелка) võib tähendada järgmist: Strelka jõgi Strelka (restoran), Moskvas
Strelka jõgi

Strelka jõgi (vene keeles Стрелка, soome keeles Nuolijoki) on jõgi Leningradi oblastis Gattšina, Lomonossovi ja Petrodvoretsi rajoonis. Jõe pikkus on 34 km. Jõgi suubub Strelna asula juures Soome lahte.
Paikuse valla vapp

Paikuse valla vapp on Pärnu maakonnas asunud endise Eesti haldusüksuse Paikuse valla vapp. Vapp on kinnitatud 27. märtsil 1995. Vapi autor on Vello Paluoja. Püstiselt poolitatud roheline-kuldsel kilbil vastandvärvides, paremal kuuse ja vasakul männi võraga juurtega puu. Vapi ülaservas on nurgaga kilbi poolitusteljele toetuvad võrdhaarsed vastandvärvides kolmnurgad: parem - kuldne, vasak - roheline. Vapi värvused tähistavad Pärnumaad ja tunnused Paikuse valda kuna inimtegevus toimus siin juba mesoliitikumis ja valla territoorium on kaetud enamuses kuuse - männimetsaga. Vapi parempoolne ülemine lõik sümboliseerib Pärnu jõge ja vasak Reiu jõge. Graafiliselt moodustab jõgede ristumiskoht vallale sümboolse kodukatuse. Paikkonna iidsust, ajaloolist arengut ja keskkonda iseloomustab vapi keskel asetsev kuusk/mänd. 75% valla pindalast on tänagi kaetud metsaga. Paikuse valla lipp Paikuse valla vapist valla kodulehelä Paikuse valla sümboolika Riigikantselei kodulehel
Djuk-Perevolok

Djuk-Perevolok (ka Djuki; vene keeles Дюк-Переволок) oli küla Venemaal Narva jõe idakaldal, praeguse haldusjaotuse järgi Leningradi oblastis Slantsõ rajoonis Zagrivje külaasunduses. Küla kohal oli Narva jõe ülepääsukoht. 1856. aastal oli külas neli majapidamist. 1920. aasta Tartu rahulepinguga läks küla Eesti Vabariigile, kus see kuulus Vaivara kihelkonna Raja valda . Vabariigi algaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kihelkondi enam ei eksisteerinud. 1922. aastal oli külas kümme majapidamist45 inimesega. Pärast 1939. aasta valdade reformi alustati ka Narva-taguste alade venepäraste asulanimede eestistamist ja Djuk-Perevolok nimetati Kalakülaks. 1944. aasta lahingutes küla hävis.
Krasnoje Selo rajoon

Krasnoje Selo rajoon on haldusüksus (rajoon) Venemaal Peterburis. Rajooni kuulub seitse munitsipaalringkonda, sealhulgas Krasnoje Selo. Rajoon moodustati 1973. aastal.
Płošča Pieramohi metroojaam

Płošča Pieramohi metroojaam (vene keeles Площадь Победы (Ploštšad Pobedõ metroojaam), valgevene Плошча Перамогі (transkribeerituna Ploštša Peramogi metroojaam), tõlkes Võidu väljaku metroojaam) on üks Minski metroo jaamadest Maskoŭskaja liinil Centralny ja Partyzanski rajooni piiril. Jaam avati 26. juunil 1984; see oli üks Minski metroo algsetest jaamadest. Jaama perroon on 10 meetri laiune ja 100 meetri pikkune. Jaam on saanud nime Teises maailmasõjas saavutatud võidu auks nimetatud väljaku järgi, kuhu üks metroojaama väljapääs ka avaneb. Valgevene kirjaniku Jakub Kołasi järgi. Aastal 2013 oli jaam reisijate arvult teine, seda kasutas päevas keskmiselt 65,9 tuhat reisijat. Jaam on rajatud raudbetoontarinditest ja on tavapärasest kõrgema ootesaaliga. See on ka üks sügavamal asuvatest Minski metroo jaamadest; see asub 25 meetri sügavusel maa all. Jaamale annavad oma näo korrapäraselt paigutatud laiade kapiteelidega sambad, mille nurkades paiknevad valgustid. Neljast kapiteelil paiknevast valgustist on üks alati kustunud, sümboliseerimaks seda, et sõjas hukkus iga neljas Valgevene elanik. Seintel ja sammastel on valge marmor, põrandal punased ja hallid graniitplaadid. Väljakualuses vestibüülis ja eskalaatorite juures on jaama seintel sõjateemalised klaasist ja metallist dekoratiivsed elemendid. Jaamast algab reisiliikluseks mittekasutatav raudteeharu, mis ühendab Maskoŭskaja liini Aŭtazavodskaja liiniga. http://www.urbanrail.net/eu/by/minsk/minsk.htm  Płošča Peramohi metroojaam – pildid, videod ja helifailid Wikimedia Commonsis Infot jaama kohta (vene keeles)
Joachim Fugmann

Joachim Fugmann (sündinud 2. juunil 1956 Konstanzis Saksamaal) on saksa klassikaline filoloog. Fugmann õppis 1976–1982 ajalugu ja latinistikat Konstanzi Ülikoolis, kus kaitses 1988. aastal ka filosoofiadoktori kraadi. 1982–1995 töötas ta toimetaja assistendina Deutsche Forschungsgemeinschafti projektis "Handbuch der lateinischen Literatur der Antike" ("Ladinakeelse antiikkirjanduse käsiraamat", toimetajad Reinhart Herzog ja Peter L. Schmidt) Konstanzi Ülikooli ja Mainzi Ülikooli juures. 1989. aastal pälvis ta Konstanzi linna auhinna Konstanzi Ülikooli noorteadlastele. 1995. aastast töötab ta lektorina Konstanzi Ülikoolis ja õpetab ladina keelt ajaloo, õigusteaduse, filoloogia ja muude erialade üliõpilastele. Tema uurimisvaldkonnad ja -temaatika on Vana-Rooma historiograafia, biograafiad ja eksemplumid, antiigiuuringud ja kirjandus Roomas, teater ja draama Rooma keisririigis, Rooma kuningriik, humanism Bodeni järve piirkonnas. Autorina "Römisches Theater in der Provinz. Eine Einführung in das Theaterwesen im Imperium Romanum" Württembergisches Landesmuseum, Stuttgart 1988 "Humanisten und Humanismus am Bodensee in der ersten Hälfte des 16. Jahrhunderts. Die Humanistenkreise in Konstanz und Lindau", Rmt: "Schriften des Vereins für Geschichte des Bodensees und seiner Umgebung", 107. Jg. 1989, S. 107–190 (digiversioon) "Königszeit und Frühe Republik in der Schrift "De viris illustribus urbis Romae". Quellenkritische-historische Untersuchungen" Lang, Frankfurt/M. 1990 ff Bd. 1 – "Königszeit". 1990, ISBN 3-631-41949-X (zugl. Dissertation, Universität Konstanz 1988) Bd. 2,1 – "Frühe Republik (6./5. Jh.)". 1997, ISBN 3-631-32641-6 Bd. 2,2 – "Frühe Republik (4./3. Jh.)". 2004, ISBN 3-631-32735-8 "Ps. Aurelius Victor: De viris illustribus urbis Romae. Die berühmten Männer der Stadt Rom. Lateinisch und deutsch" Wissenschaftliche Buchgesellschaft, Darmstadt 2016, ISBN 978-3-534-23852-1. Toimetajana "Theater, Theaterpraxis, Theaterkritik im kaiserzeitlichen Rom. Kolloquium anlässlich des 70. Geburtstages von Prof. Dr. Peter Lebrecht Schmidt, 24./25. Juli 2003". Saur, München 2004, ISBN 3-598-73019-5 "Traditio latinitatis. Studien zur Rezeption und Überlieferung der lateinischen Literatur" Steiner, Stuttgart 2000, ISBN 3-515-07663-8 (koos Peter L. Schmidtiga) Website von Joachim Fugmann an der Universität Konstanz Joachim Fugmann Saksa Rahvusraamatukogu kataloogis
Põdvalaid

Põdvalaid (ka Pede saar, Põdva rahu, Põdva laid, Ledalaid, Leedva laid, Ledvalaid,) on 2,2 hektari suurune laid Saare maakonnas Saaremaa vallas Turja küla alal Turja poolsaare ja Vahelmiserahu vahel 200 meetrit Siiksaare poolsaarest idas. Laid on kivine, loode-kagusuunaline. Laiul kasvab võsa. Laid kuulub Siiksaare-Oessaare hoiuala koosseisu ja on looduskaitse all. Põdvalaid Eesti looduse infosüsteemis, vaadatud 11. augustil 2019.
Två av oss

"Två av oss" on laul, mille kirjutas Efva Attling ja salvestas X Models. Laul anti singlina välja 1981. Lugu oli kümme nädalat (perioodil 29. november 1981 – 7. märts 1982) Svensktoppeni edetabelis esiviisikus. Två av oss on 2009. aasta raamatu "Tusen svenska klassiker" üks pealkirju. Aastal 2018 tegid lauljad Janice Kavander ja Ji Nilsson singlist kaveri.